b'\n_START_ARTICLE_\nGeorg B\xc3\xbcchner -palkinto\n_START_PARAGRAPH_\nGeorg B\xc3\xbcchner -palkinto (saks. Georg-B\xc3\xbcchner-Preis) on Goethe-palkinnon ohella merkitt\xc3\xa4vin saksankielinen kirjallisuuspalkinto. Se on nimetty saksalaisen modernin n\xc3\xa4ytelm\xc3\xa4kirjailija Georg B\xc3\xbcchnerin mukaan. Palkintoa on verrattu espanjankielisen kirjallisuuden Miguel de Cervantes -palkintoon sek\xc3\xa4 portugalinkielisen kirjallisuuden Cam\xc3\xb5es -palkintoon._NEWLINE_Georg B\xc3\xbcchner -palkinto jaettiin ensimm\xc3\xa4isen kerran 11. elokuuta 1923. Alun perin se voitiin my\xc3\xb6nt\xc3\xa4\xc3\xa4 runoilijalle, kuvataiteilijalle, n\xc3\xa4yttelij\xc3\xa4lle tai laulajalle. Kirjallisuuspalkinto se on ollut vuodesta 1951. Palkinnon jakaa Deutsche Akademie f\xc3\xbcr Sprache und Dichtung. Palkinto jaetaan Darmstadtissa. Vuodesta 2002 palkinnon arvo on ollut 50\xc2\xa0000 euroa.'